
KLAIPĖDOS MIESTO SAVIVALDYBĖS 
ADMINISTRACIJOS DIREKTORIUS

ĮSAKYMAS
DĖL UGDYMO PROCESO KLAIPĖDOS VYDŪNO GIMNAZIJOS 2D IR 4T KLASIŲ MOKINIAMS ORGANIZAVIMO NUOTOLINIU BŪDU

Klaipėda


[bookmark: _Hlk54187834]Vadovaudamasis Lietuvos Respublikos vietos savivaldos įstatymo 29 straipsnio 8 dalies 2  punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimo Nr. V-1839 „Dėl pradinio ugdymo organizavimo būtinų sąlygų“ pakeitimo“ 3 punktu ir atsižvelgdamas į Klaipėdos Vydūno gimnazijos 2020 m. lapkričio 18 d. raštą Nr. SI-122 „Dėl klasių ir mokytojų izoliavimo“:
1. Nurodau Klaipėdos Vydūno gimnazijos 2D ir 4T klasių mokiniams ugdymo procesą organizuoti nuotoliniu būdu nuo 2020 m. lapkričio 19 d. iki 2020 m. lapkričio 26 d. (imtinai) dėl to, kad mokiniai, turėję sąlytį su sergančiais COVID-19 asmenimis, privalo izoliuotis. Taip pat privalo izoliuotis 11 mokytojų (klasių mokytojos, anglų k., teatro, šokio, muzikos, liaudies kūrybos ir dailės mokytojai), turėjusių kontaktą su mokiniais, kuriems nustatytas COVID-19.
2. Pavedu Arvydui Girdzijauskui, Klaipėdos Vydūno gimnazijos direktoriui, su šiuo įsakymu supažindinti gimnazijos darbuotojus, mokinių tėvus (globėjus, rūpintojus) ir atlikti kitus veiksmus Lietuvos Respublikos darbo kodekso ir kitų teisės aktų nustatyta tvarka.
3. Nustatau, kad šis įsakymas skelbiamas Teisės aktų registre.

